**Tájékoztatás az álláskeresőként való nyilvántartásba vétel iránti kérelmet**

**benyújtó személy jogairól és kötelezettségeiről,**

**amely egyúttal a munkanélküli járadék megállapítása iránti kérelemnek is minősül**

Az álláskeresőként való nyilvántartásába vétel feltételeit, az álláskereső jogait és kötelezettségeit a foglalkoztatási szolgáltatásokról, valamint egyes törvények módosításáról szóló Tt. 5/2004. sz. törvény (a továbbiakban: törvény) szabályozza.

A Munka-, Szociális és Családügyi Minisztérium, a Munka-, Szociális és Családügyi Központ és a munka-, szociális és családügyi hivatal (a továbbiakban: hivatal) az álláskeresők, munkalehetőség iránt érdeklődők, munkáltatók, harmadik országbeli állampolgárok, fogyatékossággal élő állampolgárok és a szabad munkahelyek nyilvántartása céljából, az említett törvényben meghatározott foglalkoztatási szolgáltatások nyújtása céljából, elemzési célokból és statisztikai célokból a személyes adatok védelméről, valamint egyes törvények módosításáról szóló Tt. 18/2018. sz. törvény értelmében kezelik a személyes adatokat.

1. **Amennyiben az állampolgár tíz naptári napon belül kérte az álláskeresőként való nyilvántartásba vételét** azt követően, hogy:
	1. megszűnt a munkaviszonya, a munkaviszony megszűnését követő naptól kezdve veszik nyilvántartásba,
	2. megszűnt az önálló keresőtevékenysége, az önálló keresőtevékenység megszűnését követő naptól kezdve veszik nyilvántartásba; önálló keresőtevékenységet folytató személy esetében a gazdasági társaság végelszámolási eljárásának megindítása is az önálló keresőtevékenység megszűnésének minősül,
	3. befejezte az iskolarendszerű képzést, az iskolarendszerű képzés befejezését követő naptól kezdve veszik nyilvántartásba,
	4. befejezte gyermekről való egész napos gondoskodást, a gyermekről való egész napos gondoskodás befejezését követő naptól kezdve veszik nyilvántartásba,
	5. befejezte az egész napos személyes gondoskodást igénylő közeli hozzátartozóról való személyes gondoskodást, az egész napos személyes gondoskodást igénylő közeli hozzátartozóról való személyes gondoskodás befejezését követő naptól kezdve veszik nyilvántartásba,
	6. megszűnt az átmeneti keresőképtelensége, az átmeneti keresőképtelenség megszűnését követő naptól kezdve veszik nyilvántartásba,
	7. megszűnt a rokkantsága, a rokkantság megszűnését követő naptól kezdve veszik nyilvántartásba,
	8. megszűnt az előzetes letartóztatása és a szabadságvesztés-büntetése, az előzetes letartóztatás és a szabadságvesztés-büntetés megszűnését követő naptól kezdve veszik nyilvántartásba,
	9. jogerőre emelkedett a korkedvezményes időskori nyugdíjra való jogosultság megállapítása iránti kérelmet elutasító határozat, a korkedvezményes időskori nyugdíjra való jogosultság megállapítása iránti kérelmet elutasító határozat jogerőre emelkedését követő naptól kezdve veszik nyilvántartásba.
2. **Nem vehető álláskeresőként nyilvántartásba az**, aki:
	1. tankötelezettségét teljesíti annak a tanévnek a végéig, amelyben betölti 16. életévét,
	2. iskolarendszerű képzésben vesz részt,
	3. átmenetileg keresőképtelen,
	4. terhességi gyermekágyi segélyre jogosult,
	5. öregségi nyugdíjra jogosult, vagy rokkantsági nyugdíjra jogosult, és a szociális biztosításról szóló törvény értelmében betöltötte az öregségi nyugdíjra jogosító nyugdíjkorhatárt,
	6. akit a hivatal által közvetített megfelelő állás elfogadása miatt három év alatt ismételten töröltek az álláskeresői nyilvántartásból, és ez a munkaviszony a létrejöttétől számított egy hónapon belül ismételten megszűnt, mégpedig a munkaviszony megszűnését követő hat hónapon belül; ez nem vonatkozik az adott személy munkaviszonyának olyan okból történő megszüntetésére, amely miatt a munkavállaló azonnal felmondhatja a munkaviszonyt,
	7. akit saját kérelmére töröltek az álláskeresői nyilvántartásból, mégpedig az álláskeresői nyilvántartásból való törléstől számított 3 hónapon belül, vagy akit illegális munkavégzés vagy a hivatallal való együttműködés hiánya vagy külföldi munkavállalási engedély kiadása miatt töröltek az álláskeresői nyilvántartásából, mégpedig a nyilvántartásból való törléstől számított 6 hónapon belül,
	8. nem folytatta azt az önálló keresőtevékenységet, amelyhez önálló keresőtevékenység folytatásához vagy fogyatékosággal élő személy általi önálló keresőtevékenység folytatásához támogatásban részesült, vagy valamely projekt vagy program keretében támogatásban részesült,
	9. nem teljesíti a jelen tájékoztatás 3. és 4. pontjában meghatározott jogszabályi feltételeket,
	10. az álláskeresőként való nyilvántartásba vétel iránti kérelem benyújtását követő nyolc naptári napon belül nem nyújtja be az álláskeresőként való nyilvántartásba vétele szempontjából meghatározó bizonylatokat,
	11. az álláskeresőként való nyilvántartásba vétel iránti kérelem benyújtását megelőzően az állandó tartózkodási engedéllyel rendelkező harmadik országbeli állampolgár esetében,
3. az elmúlt három évben legalább két évig nem rendelkezett munkanélküli-biztosítással, vagy
4. határozott idejű munkaviszony keretében volt foglalkoztatva, és az elmúlt négy évben nem rendelkezett munkanélküli-biztosítással a határozott idejű munkaviszony keretében, vagy nem volt legalább két évig önkéntesen biztosított.
5. **Az említett törvény alkalmazásában az álláskereső az**a munkaképes, dolgozni akaró, állást kereső és a hivatal által álláskeresőként nyilvántartásba vett személy, aki:
6. nem munkavállaló,
7. nem áll munkaviszonyban munkaviszonyon kívüli munkavégzési szerződés alapján\* vagy nem végez keresőtevékenységet pl. a Polgári Törvénykönyvben, Kereskedelmi Törvénykönyvben meghatározott jogviszony alapján, kivéve, ha e törvény másként rendelkezik,
8. nem folytat önálló keresőtevékenységet,
9. nem végez keresőtevékenységet az Európai Unió tagállamában vagy külföldön.
10. **Az álláskereső jogosult arra, hogy**:
11. \*munkaviszonyon kívüli munkavégzési szerződés alapján munkaviszonyban álljon, amennyiben a munkaviszony összesített időtartama egy naptári évben nem haladja meg a 40 napot, és amennyiben havi fizetéseinek összege nem haladja meg a létminimumról, valamint egyes törvények módosításáról szóló, többször módosított Tt. 601/2003. sz. törvényben meghatározott, a jövedelemigazolással érintett naptári hónap első napján érvényes létminimum egy nagykorú személyre vetített összegét, olyan munkáltatónál,
* akivel közvetlenül az álláskeresőként való nyilvántartásba vétele előtt nem állt munkaviszonyban vagy munkavégzésre irányuló egyéb jogviszonyban
* aki az említett munkaviszony létrejöttét megelőző hat hónapban nem tagadta meg a hivatal által közvetített foglalkoztatását

**Az álláskereső köteles benyújtani a hivatalnak a munkaviszonyon kívüli munkavégzési szerződés egy példányát, mégpedig legkésőbb egy nappal annak az időszaknak a kezdete előtt, amelyre a szerződés szól.**

**FIGYELMEZTETÉS: Az álláskereső nem állhat egyszerre több ilyen munkaviszonyban.**

1. súlyos egészségkárosodás kompenzálására nyújtott pénzbeli támogatásokról, valamint egyes törvények módosításáról szóló, többször módosított Tt. 447/2008. sz. törvény értelmében személyes asszisztenciát végezzen, amennyiben havi fizetéseinek összege nem haladja meg a jövedelemigazolással érintett naptári hónap első napján érvényes létminimum egy nagykorú személyre vetített összegét,
2. adatokat szolgáltasson a családi számlák statisztikájához, amelyet a Szlovák Köztársaság Statisztikai Hivatala végez munkaviszonyon kívüli munkavégzési szerződés alapján,
3. önkéntes katonai szolgálatot teljesítsen az önkéntes katonai szolgálatról, valamint egyes törvények módosításáról szóló Tt. 378/2015. sz. törvény értelmében,
4. aktív tartalékos legyen, rendszeres gyakorlatokon vegyen részt vagy aktív tartalékosként ellássa a Szlovák Fegyveres Erők feladatait a hadkötelezettségről, valamint egyes törvények módosításáról szóló, többször módosított Tt. 570/2005. sz. törvény értelmében,
5. választási bizottsági tag vagy a választási bizottság jegyzőkönyvvezetői pozícióját töltse be, valamint népszámlálási asszisztensi tevékenységet végezzen a lakás- és népesség-összeírás során,
6. a gazdasági mozgósításról, valamint a hadiállapoton kívüli válsághelyzetben történő államirányításról szóló, többször módosított Tt. 387/2002. sz. törvény módosításáról szóló, többször módosított 179/2011. sz. törvényben meghatározott feladatokat lásson el,
7. higiéniai és járványellenes intézkedéseket hajtson végre a lakosság egészségügyi ellátásának biztosítása érdekében rendkívüli helyzet, veszélyhelyzet vagy rendkívüli állapot idején,
8. községi képviselő-testületi tag, megyei önkormányzati képviselő-testületi tag, községi képviselő-testületi bizottsági tag vagy megyei önkormányzati képviselő-testületi bizottsági tag pozícióját töltse be, amennyiben havi munkadíja nem haladja meg a létminimumról, valamint egyes törvények módosításáról szóló, többször módosított Tt. 601/2003. sz. törvényben meghatározott létminimum egy nagykorú személyre vetített összegét.
9. **Az álláskereső köteles aktívan állást keresni, és az aktív álláskeresést a hivatal által kitűzött határidőben személyesen vagy elektronikus úton igazolni a hivatal felé**, pl. a munkáltatónak benyújtott vagy megküldött munkaviszony vagy munkavégzésre irányuló egyéb jogviszony létesítése iránti **kérelemmel**, a munkáltatónál való személyes álláskeresés **igazolásával** (a hivatal nyomtatványán), az illetékes hatóság **igazolásával** az önálló keresőtevékenység engedélyezése iránti kérelem átvételéről, amelyben megjelöli a kérelem átvételének időpontját, a személyi asszisztencia, munkahelyi asszisztencia tárgyában igazolható eljárás megindításával, a térítés ellenében állásközvetítéssel foglalkozó jogi személynek vagy természetes személynek benyújtott vagy megküldött állásközvetés iránti **kérelemmel**, munkaerő-kölcsönző ügynökségnek benyújtott vagy megküldött foglalkoztatás iránti **kérelemmel**, amelyben megjelöli a kérelem átvételének időpontját, és amely tartalmazza a kérelem átvételére jogosult személy aláírását (esetleg postai tértivevénnyel vagy elektronikus feladási igazolással...).
10. Az álláskereső köteles a **megfelelő állás** felajánlása (amely figyelembe veszi az álláskereső egészségi állapotát, képesítését, szakmai készségeit vagy az általa korábban végzett munka jellegét, és amelynek heti munkaideje nem kevesebb, mint a meghatározott heti munkaidő fele) vagy aktív munkaerőpiaci intézkedés felajánlása céljából a hivatal felhívásától számított három munkanapon belül a hivatal rendelkezésére állni azzal, hogy a felhívás formáját az álláskereső a hivatallal egyezteti.

A munkáltató nyilatkozatát arról, hogy foglalkoztatja-e vagy sem az álláskeresőt az álláskeresőnek felajánlott megfelelő állásban, az álláskereső a hivatal által kitűzött határidőben köteles benyújtani a hivatalnak.

1. A Szlovák Köztársaság területén kívül megvalósuló nemzetközi projektekben és programokban való részvétel során az álláskereső nem köteles aktívan állást keresni és személyesen igazolni az álláskeresést, továbbá nem köteles a hivatal felhívásától számított három munkanapon belül a hivatal rendelkezésére állni. Az álláskereső köteles a Szlovák Köztársaság területére való visszatérést követő három munkanapon belül személyesen megjelenni a hivatalnál.
2. A két hónapnál hosszabb idejű képzésben és munkaerőpiaci felkészítésben részt vevő álláskereső esetében az aktív álláskeresési és személyes igazolási kötelezettség csak a képzés és a munkaerőpiaci felkészítés befejezését megelőző két hónapban áll fenn.
3. Az átmeneti keresőképtelenségi igazolást benyújtó álláskereső nem köteles aktívan állást keresni és személyesen igazolni az álláskeresést, továbbá nem köteles a hivatal felhívásától számított három munkanapon belül a hivatal rendelkezésére állni.
4. A szülés várható időpontjáról igazolást benyújtó álláskereső a szülés várható időpontját megelőző hat hétben és a szülést követő hat hétben nem köteles aktívan állást keresni és személyesen igazolni az álláskeresést, továbbá nem köteles a hivatal felhívásától számított három munkanapon belül a hivatal rendelkezésére állni.
5. Az az álláskereső, akinek a lakóhelyváltozása következtében a területileg illetékes hivatal is megváltozott, köteles erről a lakóhelyváltozás időpontjától vagy a szociális létesítményben történő szociális szolgáltatásnyújtás megkezdésétől számított három munkanapon belül értesíteni azt a hivatalt, amelynek körzetében az állandó lakóhelye található.
6. Az álláskereső nyolc naptári napon belül köteles írásban értesíteni a hivatalt az álláskereső nyilvántartása szempontjából meghatározó tények változásáról.
7. A munkanélküli járadékban részesülő álláskereső, aki álláskeresés céljából a munkanélküli járadékra való jogosultságának fenntartása mellett az Európai Unió másik tagállamába kíván távozni, köteles értesíteni a hivatalt az Európai Unió másik tagállamába való kiutazása időpontjáról. Ettől az időponttól kezdve nem köteles teljesíteni a hivatallal szembeni kötelezettségeit (aktív álláskeresés, személyes álláskeresés-igazolás, három munkanapon belüli rendelkezésére állási kötelezettség).

Amennyiben az álláskeresőt nem veszik fel az Európai Unió másik tagállamában a foglalkoztatási szolgáltatások nyilvántartásába, az álláskereső legkésőbb a kiutazástól számított 15 munkanapon belül köteles újra megkezdeni a hivatallal szemben fennálló kötelezettségeinek teljesítését.

Az Európai Unió másik tagállamában vezetett foglalkoztatási szolgáltatások nyilvántartásába való felvétele esetén köteles legkésőbb attól a naptól számított 15 munkanapon belül újra teljesíteni a hivatallal szemben fennálló kötelezettségeit, amikor megszűnt az Európai Unió tagállamának illetékes hivatalával szembeni rendelkezésre állási kötelezettsége, de legkésőbb az Európai Unió valamely tagállamába történő kiutazásától számított hat hónapon belül.

1. Az illetékes hivatal az **alábbiak esetében törli az álláskeresőt a nyilvántartásból:**
	1. munkaviszony vagy munkavégzésre irányuló egyéb jogviszony létesítése,
	2. önálló keresőtevékenység folytatásának engedélyezése,
	3. önálló keresőtevékenység felfüggesztésének megszüntetése,
	4. iskolarendszerű képzésbe lépés,
	5. szabadságvesztés végrehajtásának megkezdése,
	6. előzetes letartóztatásba helyezés esetén,
	7. öregségi nyugdíjra váló jogosultság keletkezése vagy rokkantsági nyugdíjban részesülő személy esetében az öregségi nyugdíjra jogosító nyugdíjkorhatár betöltése
	8. élő gyermek születése,
	9. elhalálozás,
	10. az Európai Unió valamely tagállamába 15 naptári napot meghaladó időtartamra való kiutazás, kivéve a munkanélküli járadékban részesülő álláskereső kiutazását az Európai Unió másik tagállamába, aki álláskeresés céljából kíván kiutazni az Európai Unió másik tagállamába, és emellett fenn akarja tartani a munkanélküli járadékra való jogosultságát, vagy gyógykezelés céljából utazik ki az Európai Unió másik tagállamába.
	11. 15 naptári napot meghaladó kiutazás, kivéve a külföldi gyógykezelést,
	12. keresőtevékenység megkezdése:
* az Európai Unió tagállamában vagy
* külföldön,
	1. ha az álláskereső a nyilvántartásból való törlését kéri az alábbiak miatt:
* gyermek gondozása tíz éves korig,
* a Polgári Törvénykönyv 116. §-a alapján egész napos személyes gondoskodást igénylő közeli hozzátartozóról való igazolt személyes gondoskodás,
	1. a nyilvántartásból való törlés iránti kérelem esetén,

**FIGYELEM: az álláskereső csak a nyilvántartásból való törlésétől számított 3 hónap elteltével kérheti újra az álláskeresőként való nyilvántartásba vételét.**

* 1. munkaviszony létesítése munkaviszonyon kívüli munkavégzési szerződés alapján vagy keresőtevékenység megkezdése jogviszony alapján kivéve a munkaviszonyon kívüli munkavégzési szerződés alapján létesített munkaviszonyt vagy a 4. a) pontban meghatározott jogviszonyt,
	2. a munkaviszony megszüntetésének érvénytelenségét megállapító ítélet jogerőre emelkedése vagy az államigazgatási szerv államigazgatási munkaviszonyt vagy szolgálati jogviszonyt megszüntető határozatát hatályon kívül helyező ítélet jogerőre emelkedése,
	3. olyan valótlan adatok megadása, amelyek az álláskereső nyilvántartásba vételét eredményezték, vagy olyan új tények megállapítása, amelyek hatással voltak az álláskereső nyilvántartásba vételére,
	4. a 4. a), b) és i) pontban meghatározott, álláskeresőként való nyilvántartás feltételeinek elmulasztása,
	5. harmadik országbeli állampolgár hosszú távú tartózkodásának megszűnése; ez nem vonatkozik arra az esetre, ha az álláskereső ezen a napon teljesíti az álláskeresőként való nyilvántartásba vétel feltételeit,
	6. annak a megállapítása, hogy az álláskereső nem képes teljesíteni a kötelezettségeit, nem keres aktívan állás, személyesen nem igazolja a hivatal felé az álláskeresést, a hivatal felhívásától számított három munkanapon belül nem áll a hivatal rendelkezésére, illetve felülvizsgáló orvos vagy felülvizsgáló orvosok tanácskozása által készített szakvélemény alapján,
	7. a menedékes jogállás vagy a kiegészítő védelem megszűnése; ez nem vonatkozik arra az esetre, ha az álláskereső a menedékes jogállás vagy a kiegészítő védelem megszűnésének napján teljesíti az álláskeresőként való nyilvántartásba vétel feltételeit,
	8. ha a harmadik országbeli állampolgár többé nem hozzátartozója az Európai Unió állampolgárának vagy a Szlovák Köztársaság állampolgárának; ez nem vonatkozik arra az esetre, ha az álláskereső ezen a napon teljesíti az álláskeresőként való nyilvántartásba vétel feltételeit,
	9. illegális munkavégzés,
	10. a hivatallal való együttműködés hiánya vagy
	11. külföldön kiadott munkavállalási engedély.

**FIGYELEM: az álláskereső a w)–y) pontokban meghatározott okokból történő törlése esetén csak a nyilvántartásból való törlésétől számított 6 hónap elteltével kérheti újra az álláskeresőként való nyilvántartásba vételét.**

1. **Az álláskereső hivatallal való együttműködésének hiányának az alábbi minősül**:
2. amennyiben alapos ok nélkül elutasítja a hivatal által közvetített megfelelő állásajánlatot, vagy alapos ok nélkül elutasítja a hivatal által közvetített megfelelő munkába állást,
3. amennyiben alapos ok nélkül elutasítja az aktív munkaerőpiaci intézkedésben való részvételre vonatkozó ajánlatot vagy az abban való részvételt, kivéve a megyei közmunka formájában megvalósuló aktív munkaerőpiaci intézkedésben való részvételre vonatkozó ajánlat vagy részvétel elutasítását,
4. amennyiben alapos ok nélkül idő előtt félbehagyja részvételét az aktív munkaerőpiaci intézkedésekben, alapos ok nélkül nem tesz eleget az álláskereső és a hivatal által írásban rögzített aktív munkaerőpiaci intézkedésekben való részvétel feltételeinek, vagy ha alapos ok nélkül nem teljesíti az egyéni akciótervben meghatározott intézkedéseket,
5. amennyiben nem igazolja az aktív álláskeresési kötelezettsége teljesítését és a hivatal által kitűzött határidőben alapos ok nélkül elmulasztja a személyes vagy elektronikus igazolást,
6. amennyiben alapos ok nélkül a hivatal felhívásától számított három munkanapon belül nem jelenik meg a hivatalnál vagy a hivatal által meghatározott helyszínen az aktív álláskeresés személyes igazolása céljából vagy megfelelő állás felajánlása céljából vagy valamely aktív munkaerőpiaci intézkedés felajánlása céljából,
7. amennyiben nem nyújtja be a jelen tájékoztatás 16. pontjában meghatározott komoly okokat alátámasztó bizonylatokat, valamint az orvosi felülvizsgáló tevékenységhez szükséges bizonylatokat a hivatal és a központ által kitűzött határidőben, amennyiben a határidőt az álláskereső saját hibájából mulasztotta el,
8. az átmeneti keresőképtelenség ideje alatt nem tartja be a kezelési tervet,
9. az alábbi kötelezettségek elmulasztása esetén (alapos ok nélkül):
* nyolc naptári napon belül köteles írásban értesíteni a hivatalt az álláskereső nyilvántartása szempontjából meghatározó tények változásáról,
* köteles benyújtani a hivatalnak a munkaviszonyon kívüli munkavégzési szerződés másolatát, mégpedig legkésőbb egy nappal annak az időszaknak a kezdete előtt, amelyre a szerződés szól,
* a Szlovák Köztársaság területén kívüli nemzetközi projektekben és programokban való részvétel esetén a Szlovák Köztársaság területére való visszatérést követő három munkanapon belül köteles személyesen megjelenni a hivatalnál,
* ha álláskeresés céljából a munkanélküli járadékra való jogosultság fenntartása mellett az Európai Unió másik tagállamába utazik, a kiutazás napjától számított 15 munkanapon belül köteles újra megkezdeni a hivatallal szemben fennálló kötelezettségeinek teljesítését, amennyiben az Európai Unió másik tagállamának illetékes hatósága nem veszi fel a foglalkoztatási szolgáltatások nyilvántartásába,
* ha legkésőbb attól a naptól számított 15 munkanapon belül, amikor megszűnt az Európai Unió tagállamának illetékes hivatalával szembeni rendelkezésre állási kötelezettsége (a hivatal nyilvántartásba vette), de legkésőbb az Európai Unió valamely tagállamába álláskeresés és a munkanélküli járadékra való jogosultság fenntartása céljából történő kiutazásától számított hat hónapon belül köteles újra megkezdeni a hivatallal szemben fennálló kötelezettségeinek teljesítését,
1. nem nyújtja be a munkaviszonyon kívüli munkavégzési szerződés másolatát az álláskeresőként való nyilvántartásba iránti kérelem benyújtásakor, ha volt ilyen.
2. A 15. pont szerinti **alapos oknak minősül**:
3. ha a munkavégzés helye és a házastárs munkaviszonyának jellege vagy a munkavégzés helye és a munkavégzés jellege miatt nem lehetséges a tíz éven aluli gyermek elkísérése az óvodába vagy iskolába,
4. az álláskereső orvosszakértő által felmért egészségi állapota,
5. az álláskereső átmeneti keresőképtelensége, amelynek kezdetét és végét az átmeneti keresőképtelenségi igazolással kell igazolnia a hivatal felé, mégpedig az átmeneti keresőképtelenségi igazolás kiállításától számított három munkanapon belül és az átmeneti keresőképtelenség végét követő munkanapon; az átmeneti keresőképtelenség végét az álláskereső személyesen köteles igazolni,
6. hozzátartozó egészségi állapota, amely a kezelőorvos írásbeli nyilatkozata vagy az egészségügyi intézmény döntése alapján személyes gondoskodást, kezelést vagy kíséretet igényel; a kezelőorvos írásbeli nyilatkozatát vagy az egészségügyi intézménynek a személyes gondoskodás vagy kezelés megkezdésére vonatkozó döntését az álláskereső a kezelőorvos írásbeli nyilatkozatának vagy az egészségügyi intézmény személyes gondoskodás vagy kezelés megkezdésére vonatkozó döntésének kiállításától számított három munkanapon belül köteles benyújtani, a kezelőorvos írásbeli nyilatkozatát vagy az egészségügyi intézménynek a személyes gondoskodás vagy kezelés befejezésére vonatkozó döntését az álláskereső a személyes gondoskodás vagy kezelés befejezését követő munkanapon köteles benyújtani, a kíséret igazolását pedig a kíséret befejezését követő munkanapon köteles benyújtani,
7. külön jogszabályban meghatározott önkéntes katonai szolgálat, rendszeres gyakorlatok vagy a Szlovák Fegyveres Erők feladatainak ellátása a külön jogszabályban meghatározott aktív tartalékos állományba sorolás során, aminek kezdetét és végét legkésőbb egy munkanappal azok kezdete előtt és három munkanappal a befejezésüket követően kell igazolni a hivatal felé,
8. egyéb okok, amelyek súlyosságát a hivatal vizsgálja.